Ignaz Stahl (Schauspieler)

**Ignaz Stahl** (* 20. Oktoba 1790 in Wean; † 10. Jänner 1862 eb'ndå) woa'r a österreichischa Schauspüla, a Zeitgenosse vom Johann Nestroy, vom Wenzel Scholz und vom Alois Grois und wia dee hauptsächlich in Voiksstückln und Poss'n auf de daumålich'n Weana Vuastådtbühnan aungaschiat.

## Leben
Üwa'n Ignaz Stahl gibt's nua wenich biographische Informateaunan. In ana Saummlung von seiniche Briaf wiad a ois beliebta, z'weg'n seina Guatmütikeit oft ausg'låchta, ausg'nutzta und völlich mittellos vastuabana Schauspüla bezeichn't. Im Biographischen Lexikon des Kaiserthums Oestareich (1856–1891) vom Constantin von Wurzbach wiad a beschrieb'n ois:
: *„[…] eine der groteskesten Gestalten des Bühnenlebens, die mit den Reformen des heutigen Theaters immer mehr und mehr verschwinden; ohne zu wollen, oft eine Quelle unauslöschlicher Heiterkeit und ein aus dem Grunde des Herzens guter und, wo er sich sehen ließ, beliebter Mensch“.*
Da Johann Nestroy håt füa eahm etliche Roi'n in seine Weak' eineg'schrieb'n:
* in Pantoffelino in *[[Der gefühlvolle Kerckermeister]]* (1832)
* in Zauwara Eigensinn in *[[Der konfuse Zauberer]]* (1832)
* in Confusionsrath Wurler in *[[Nagerl und Handschuh]]* (1832)
* in Nagelberger in *[[Robert der Teuxel]]* (1833)
* in Tischlamasta Hobelmann in *[[Der böse Geist Lumpacivagabundus]]* (1833)
* in Vawoita Miller in *[[Die Gleichheit der Jahre]]* (1834)
* in Fabrikant'n Steinröthl in *[[Weder Lorbeerbaum noch Bettelstab]]* (1835)
* in Mehlwurm in *[[Eulenspiegel (Nestroy)|Eulenspiegel oder Schabernack über Schabernack]]* (1835)
* in Hausherrn Zins in *[[Zu ebener Erde und erster Stock]]* (1835)
* in Herrn von Brauchengeld in *[[Die beiden Nachtwandler]]* (1836)
* in Ståtthoida Ramram in *[[Moppels Abentheuer]]* (1837)
* in Herrn von Wohlschmack in *[[Eine Wohnung ist zu vermiethen in der Stadt]]* (1837)
* in Cholerika Braus in *[[Das Haus der Temperamente]]* (1837)
* in Hausmasta in *[[Glück, Mißbrauch und Rückkehr]]* (1838)
* in Gottlieb Taubenherz in *[[Die verhängnisvolle Faschingsnacht]]* (1839)
* in Kapitalist'n Uhu in *[[Der Erbschleicher]]* (1840)
* in Biervasüwara Spund in *[[Der Talisman]]* (1840)
* in Gewürzkrauma Zangler in *[[Einen Jux will er sich machen]]* (1842)
* in Stiefler in *[[Der Zerrissene]]* (1844)
* in Bindamasta Kübler in *[[Der Unbedeutende]]* (1846)
* in Regisseur in *[[Zwey ewige Juden und Keiner]]* (1846)
* in Weakmasta Hebler in *[[Der Schützling]]* (1847)
und no meahra.

Sei Gråb is auf'n Sankt Marxer Friedhof (Grupp'n&nbsp;1) in Wien-Landstraße.

A Gleichsetzung mit'n östareichisch'n Schriftstölla **Ignaz/Tobias Frech von Ehrimfeld** (''Albrechts Rache für Agnes'') is zwoa vom Wurzbach aug'numma wua'n und is aa heit no maunchmoi augeb'n, güit owa ois unwoahscheinli; ea hättat daunn scho mit 14&nbsp;Jahr'ln historische Roman' schreib'n miass'n.

## Theatabericht'
* *Der Adler* vom 1.&nbsp;Mai 1838: Benefizvuastöllung im Theater an der Wien *Schuster bleib bei deinen Leisten* aum 28.&nbsp;April http://books.google.at/books?id=ySpIAAAAcAAJ&pg=PA402&lpg=PA402&dq=Ignaz+Stahl&source=bl&ots=gcO0kshnhG&sig=jjvuUXaHKr4lEGHzgaX-TjW6Uik&hl=de&sa=X&ei=TyucU_zPB6PG7AajmIHgCg&ved=0CDMQ6AEwCDgK#v=onepage&q=Ignaz%20Stahl&f=false
* *Allgemeine Theaterzeitung* vom 17.&nbsp;Juli 1840: Benefizvuastöllung im Theater an der Wien *Vater und Tochter* aum 21.&nbsp;Juli http://books.google.ch/books?id=SXo-AQAAMAAJ&pg=PA724&dq=Ignaz+Stahl&hl=de&sa=X&ei=-iycU8-fKa2I7AbwiYEw&ved=0CEQQ6AEwBTgU#v=onepage&q=Ignaz%20Stahl&f=false
* *Der Wanderer* vom 2.&nbsp;August 1841: Benefizvuastöllung im Leopoldstädter Theater *Die blaue Frau* aum 26.&nbsp;Juni http://books.google.ch/books?id=H3BMAAAAcAAJ&pg=PA735&dq=Ignaz+Stahl&hl=de&sa=X&ei=XSycU-mSJuWO7AaO8YDoBw&ved=0CDIQ6AEwAjgK#v=onepage&q=Ignaz%20Stahl&f=false
* *Der Sammler* vom 9.&nbsp;Juni 1842: Benefizvuastöllung im Theater an der Wien *Der Sohn der Bildung* aum 7.&nbsp;Juni http://books.google.ch/books?id=8LxaAAAAcAAJ&pg=PA382&dq=Ignaz+Stahl&hl=de&sa=X&ei=XSycU-mSJuWO7AaO8YDoBw&ved=0CCgQ6AEwADgK#v=onepage&q=Ignaz%20Stahl&f=false

## Literatua
* Fritz Brukner/Otto Rommel: *Johann Nestroy, Sämtliche Werke.* Historisch-kritische Gesamtausgabe, zehnter Band, Verlag von Anton Schroll&nbsp;&&nbsp;Co., Wien 1927; S.&nbsp;525, 593.

## Beleg